|  |
| --- |
| **[[1]](#footnote-1)NAROČNIK** |
| **Naziv in sedež** | **Splošna bolnišnica "dr. Franca Derganca" Nova Gorica****Ulica padlih borcev 13A****5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** | SI56 0110 0603 0279 058 |
| **Telefon** | 05/330 1100 |
| **E-pošta** | Tajnistvo.direktorja@bolnisnica-go.si |
| **Skrbnik pogodbe** |       |
| **Podpisnik** | direktor zavoda: Dimitrij Klančič,dr.med.,spec. interne medicine |

in

|  |  |  |  |
| --- | --- | --- | --- |
| **PRODAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Poslovni račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  |
| **Podpisnik** |  |

sklepata

|  |
| --- |
| **POGODBO ZA NABAVO 6 (ŠESTIH) DIALIZNIH MONITORJEV, številka 252-2/2023-** |

1. člen

PODLAGA POGODBE

|  |  |
| --- | --- |
| **Oznaka javnega naročila, ki je podlaga za sklenitev pogodbe** | 252-2/2023, objava na portalu e-naročanje dne       pod številko       , ter na portalu EU dne      pod številko      .  |

PREDMET POGODBE

2. člen

1) V ta namen pogodbeni stranki skleneta pogodbo, s katero se obvežeta, da prodajalec proda in montira, naročnik pa kupi 6 (šest) dializnih monitorjev (v nadaljevanju: opremo) s potrošnim materialom in z vzdrževanjem za čas pričakovane življenjske dobe 7 let.

2) Obseg pogodbenih obveznosti je določen z minimalnimi zahtevanimi tehničnimi specifikacijami in bistvenimi zahtevami naročnika kot izhaja iz razpisne dokumentacije št.:       (VPIŠE NAROČNIK), ponudbe izbranega prodajalca št.:       z dne       in z razpisnimi pogoji, ki so sestavni del te pogodbe.

POGODBENA VREDNOST

3. člen

1) Cena predmeta pogodbe, določenega v 2. členu te pogodbe je določena na podlagi prodajalčevega ponudbenega predračuna št.:      z dne       in znaša za:

- dobavo in montažo opreme:      :      EUR brez DDV oz.       EUR z DDV;

- potrošni material za čas pričakovane življenjske dobe 7 let:      EUR brez DDV oz.      EUR z DDV.

Skupaj pogodbena vrednost znaša: **EUR brez DDV oz.** **EUR z DDV**.

2) V ceni so zajeti vsi stroški prodajalca, stroški dobave, montaže predmeta pogodbe, zagona “v živo”, stroški usposabljanja osebja naročnika ter ostala predvidena in nepredvidena dela in stroški kot je navedeno pod obveznimi razpisnimi pogoji in bistvenimi zahtevami naročnika.

3) V ceni potrošnega materiala so zajeti:

- vsa sredstva za dezinfekcijo in dekalcinacijo, ki jih zahteva proizvajalec za redno vzdrževanje dializnega monitorja;

- vsi potrebni originalni filtri za pripravo ultračiste dializne raztopine;

-vsi potrebni originalni seti krvnih sistemov za izvedbo posameznih vrst dializ (BHD,HDF in HF).

4. člen

1) V kolikor bo prodajalec obveznosti po tem /pogodbi izvedel s podizvajalci je priloga in sestavni del te pogodbe tudi seznam podizvajalcev s priloženimi pooblastili in kopijami veljavnih pogodb s podizvajalci.

Roki plačil glavnemu izvajalcu in njegovim podizvajalcem so enaki.

ROK DOBAVE/IZVEDBE

5. člen

1) Prodajalec se zavezuje opremo, ki je predmet pogodbe dobaviti DDP (Delivered Duty Paid; Incoterms 2020) sedež naročnika razloženo in montirano, izvesti usposabljanje osebja naročnika ter “zagon v živo” v roku 60 dni od dneva podpisa pogodbe.

2)Prodajalec se zavezuje, da bo v roku osem mesecev po opravljeni montaži in »zagonu v živo« organiziral za dva strokovnjaka iz tehničnih služb naročnika tehniško šolanje za vzdrževanje ponujenega tipa opreme.

Izbrani ponudnik bo moral v roku osmih mesecih po opravljeni montaži in »zagonu v živo« organizirati za dva strokovnjaka iz tehničnih služb naročnika kompletno tehniško šolanje za celotni obseg vzdrževanja (pregledi in preizkusi, verifikacija, servisi, odprava motenj in okvar, zamenjave rezervnih delov, nadgradnja sistema idr.) za dobavljeno opremo. Strokovnjak mora pridobiti znanje (certifikate) in vso potrebno literaturo za brezhibno vzdrževanje opreme. Šolanje se izvrši pri proizvajalcu opreme v njegovem učnem servisnem centru. Ponudnik krije vse stroške poti, nastanitve oz. bivanja, prehrane, šolanja/izobraževanja,…. Če je za ustrezno pridobitev znanja potrebno opraviti več ločenih šolanj, je ponudnik dolžan vsa ta šolanja organizirati v smislu te točke. Ponudnik bo zagotavljal brezplačno šolanje tudi za podaljšanje veljavnosti certifikatov, če so le ti časovno omejeni, dokler bo dobavljena oprema v uporabi.

Vse stroške šolanja nosi ponudnik (tudi v primeru izvedbe več ločenih šolanj). Naknadno naročnik ne bo priznaval nobenih stroškov, ki niso zajeti v ponudbeno ceno.

3) Podpis pogodbe s strani naročnika velja kot nepreklicno naročilo. Če prodajalec ne izpolni pogodbeno prevzetih obveznosti v roku, določenem v s to pogodbo, je dolžan plačati pogodbeno kazen v višini 5 promil od pogodbene vrednosti del za vsak zamujeni delovni dan, vendar skupno največ 5% pogodbene vrednosti.

Pogodbena kazen se določi ob primopredaji predmeta pogodbe.

4) Če bo škoda, ki jo bo zaradi zamude utrpel naročnik večja od pogodbene kazni, ima pravico zahtevati razliko do polne odškodnine.

VZDRŽEVANJE

6. člen

1) Prodajalec bo za naročnika sedem (7) let izvajal storitve vzdrževanja za opremo, katerega dobava in montaža je predmet te pogodbe po posebni vzdrževalni pogodbi, ki jo bosta pogodbeni stranki podpisali pred primopredajo predmeta pogodbe.

ZAGOTAVLJANJE PRIPADAJOČEGA POTROŠNEGA MATERIALA

7. člen

1) Prodajalec bo za naročnika sedem (7) let zagotavljal dobavljanje pripadajočega potrošnega materiala, vezanega izključno na proizvajalca opreme, za čas pričakovane življenjske dobe opreme, ki je predmet dobave po tej pogodbe in sicer za ceno kot je podana v ponudbi za JN »     ».

2) Pripadajoči potrošni material mora biti izdelan v skladu z veljavnimi predpisi in standardi v RS in EU. Naročnik bo potrošni material naročal sukcesivno in po potrebi. Naročnik se ne zavezuje naročiti celotnih razpisanih količin. Ponudnik mora naročniku zagotavljati redne sukcesivne dobave z dobavnim rokom 3 delovnih dni od naročila.

3) Če prodajalec ne dobavlja potrošnega materiala v skladu s to pogodbo in zamuda pri dobavi blaga ni posledica višje sile ali razlogov na strani naročnika, ima naročnik pravico kupiti blago, ki je predmet posamične dobave, pri drugem dobavitelju, prodajalec pa je dolžen naročniku nadomestiti razliko v ceni med pogodbeno ceno in ceno po kateri je naročnik blago kupil.

4) Naročnik je dolžan pogodbeni stranki poslati obvestilo o nameravanem nakupu iz prejšnjega odstavka tega člena, v katerem navede številko in datum naročilnice z izjavo, da bo naročeno blago kupil pri drugem dobavitelju, nato pa lahko izvrši kritni nakup, sporazum pa je za to dobavo razdrt.

5) Šteje se, da je bil prodajalec o nameravanem kritnem nakupu obveščen, če naročnik razpolaga z dokazilom o poslanem obvestilu.

6) Razliko med ceno po kateri je naročnik izvršil kritni nakup in ceno iz sporazuma je dolžan naročnik dokazati s kopijo računa, po katerem je kritni nakup plačal in prodajalcu izstaviti račun.

7) V primeru tehnološkega napredka za blago, ki je predmet okvirnega sporazuma/pogodbe in ki se pojavi tekom izvajanja okvirnega sporazuma/pogodbe, se lahko starejša verzija blaga zamenja z novim. Takšna zamenjava se pisno dokumentira in mora bti potrjena s strani obeh strank, prav tako pa se zaradi takšne spremembe ne sme povišati cena posameznega blaga.

8) V primeru nepredvidenega izpada proizvodnje oz. prodaje posameznih artiklov, je prodajalec dolžan naročniku zagotoviti nemoteno oskrbo do pisne ureditve pogodbenih obveznosti ali dobaviti drug po kvaliteti enakovreden artikel po enaki ceni. Pri dobavi drugega po kvaliteti enakovrednega artikla, mora prodajalec pridobiti pisno soglasje naročnika.

FAKTURIRANJE IN PLAČEVANJE

8. člen

1) Oprema: Naročnik se zavezuje pogodbeni znesek plačati v enkratnem znesku v roku 60 dni oziroma v roku, kot ga določa veljavna zakonodaja, od dneva izstavitve računa prodajalca, ki ga bo prodajalec izstavilpo uspešno opravljeni primopredaji predmeta pogodbe in zagonu "v živo" ter podpisu primopredajnega zapisnika s strani pooblaščenih predstavnikov obeh pogodbenih strank na račun prodajalca št.:      , odprt pri      .V primeru neustrezne izdaje računa naročnik tega zavrne. Rok za obveznost plačila začne teči šele z dnem prejetja pravilno izstavljenega računa.

2) Potrošni material: 30 dni oziroma v roku, kot ga določa veljavna zakonodaja, od dneva prejema pravilno izstavljenega računa, ki ni zavrnjen v roku osmih dni od prejema.

Pogodbeni stranki se dogovorita, da se blago fakturira za vsako dostavo posebej oz. po predhodnem dogovoru enkrat do dvakrat mesečno, tako kot je bilo izdano naročilo, na podlagi podpisanih in žigosanih dobavnic s strani pooblaščenih oseb naročnika in prodajalca. V primeru neustrezne izdaje računa naročnik tega zavrne. Rok za obveznost plačila začne teči šele z dnem prejetja pravilno izstavljenega računa.

3) Skladno z Zakonom o opravljanju plačilnih storitev za proračunske uporabnike naročnik od 1.1.2015 prejema račune izključno v elektronski obliki (e-račun) zato bodo morali prodajalci s sedežem v RS naročniku pošiljati izključno e-račune.

PRIMOPREDAJA

9. člen

1) Pogodbeni stranki ob montaži in po opravljenem preizkusu predmeta pogodbe ("zagonu v živo") sestavita in podpišeta primopredajni zapisnik.

Pooblaščeni predstavniki naročnika za podpis primopredajnega zapisnika so:

- vodja službe za nabavo in javna naročila,

-

in

- vodja medicinske elektronike.

Pooblaščeni predstavnik prodajalca za podpis primopredajnega zapisnika je:

-

in

-      .

2) Prodajalec se zavezuje naročniku ob primopredaji predmeta pogodbe izročiti vso, z razpisno dokumentacijo opredeljeno dokumentacijo. V primopredajnem zapisniku se obvezno navede datum in uro izročitve oz. podpisa.

3) Odgovornost za riziko preide od prodajalca h naročniku po uspešno izvedeni primopredaji, razen za jamčevanje za napake po določilih o garancijskih rokih.

ODGOVORNOST ZA ŠKODO

10. člen

1) Prodajalec vedno odgovarja za neposredno škodo, ki jo je povzročil, za posredno škodo pa samo, če je nastala kot posledica naklepa ali velike malomarnosti.

SODELOVANJE IN VIŠJA SILA

11. člen

1) Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

2) Prodajalec je dolžan pisno obvestiti naročnika o nastanku višje sile v petih delovnih dneh po nastanku le-te.

3) Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

GARANCIJSKE OBVEZNOSTI

12. člen

Prodajalec garantira za dobro izvedbo posla v skladu z veljavnimi standardi v stroki.

1.) Prodajalec bo moral hkrati z vsemi podpisanimi izvodi pogodbe v petih delovnih dneh po podpisu pogodbe kot pogoj za veljavnost pogodbe izročiti bančno garancijo ali bianco menico z menično izjavo in pooblastilom za unovčenje ali ustrezno kavcijsko zavarovanje zavarovalnice za dobro izvedbo posla v višini 10 % od pogodbene vrednosti v EUR z DDV, ki jo bo naročnik unovčil v naslednjih primerih:

* če se bo izkazalo, da storitev ni opravljena v skladu s pogodbo ali zahtevami iz razpisne dokumentacije;
* če bo naročnik pogodbo razdrl zaradi kršitev s strani prodajalca;
* če bo prodajalec kršil zaupnost podatkov.
* če prodajalec ne bo predložil finančnega zavarovanja za dobro izvedbo pogodbenih obveznosti (vzdrževanje).
* če prodajalec ne bo predložil finančnega zavarovanja za odpravo napak in pomanjkljivosti v garancijski dobi.

2) Predložitev ustreznega finančnega zavarovanja (i) je pogoj za veljavnost pogodbe. Finančno zavarovanje za dobro izvedbo posla mora veljati do primopredaje oz. podpisa primopredajnega zapisnika plus 30 dni.

3) Prodajalec se zavezuje vse napake in pomankljivosti na predmetu pogodbe odpraviti preko pooblaščenega serviserja v čimkrajšem možnem času, tako da ne bo moteno obratovanje naročnika, najkasneje pa v 3 delovnih dneh od odziva ponudnika. Odzivni čas na poziv naročnika je najdalj od 24 ur od sprejema naročila .

4) Prodajalec bo moral ob primopredaji naročniku izročiti bančno garancijo ali bianco menico z menično izjavo in pooblastilom za unovčenje ali ustrezno kavcijsko zavarovanje zavarovalnice za odpravo napak in pomanjkljivosti v garancijski dobi v višini 5% pogodbene vrednosti v EUR z DDV. Finančno zavarovanje mora veljati še 30 dni po poteku garancijskega (jamčevalnega) roka. Brez izročitve ustreznega finančnega zavarovanja (i) za odpravo napak in pomanjkljivosti v garancijski dobi primopredaja ni opravljena.

V garancijskem roku bo prodajalec odpravil vse napake in izdal novo garancijo za popravljeni del. Vgrajeni deli morajo biti originalni.

5) Prodajalec bo moral ob primopredaji naročniku izročiti tudi bianco menico z menično izjavo in pooblastilom za unovčenje ali bančno garancijo ali kavcijskim zavarovanjem zavarovalnice za zavarovanje obveznosti vzdrževanja predmeta pogodbe za ceno vzdrževanja, ki jo je prodajalec podal v ponudbi za JN »     « za obdobje sedem (7) let po primopredaji v višini 10 % vrednosti sedem (7)-letnega vzdrževanja predmeta pogodbe v EUR z DDV. V primeru ponudbe brezplačnega 7-letnega vzdrževanja, prodajalcu ni potrebno dostavljati zahtevanega finančnega zavarovanja za zavarovanje obveznosti vzdrževanja aparatov v obdobju 7-ih let.

Finančno zavarovanje za zavarovanje obveznosti vzdrževanja predmeta pogodbe mora veljati za čas 7-letnega vzdrževanja plus 30 dni.

Brez izročitve ustreznega finančnega zavarovanja (i) za zavarovanje obveznosti vzdrževanja predmeta pogodbe primopredaja ni opravljena.

6) Prodajalec bo moral ob primopredaji naročniku izročiti tudi finančno zavarovanje za dobro izvedbo pogodbenih obveznosti dobave potrošnega materiala in sicer bančno garancijo ali 1 bianco menico z menično izjavo in pooblastilom za unovčenje ali ustrezno kavcijsko zavarovanje zavarovalnice v višini 10% okvirne pogodbene vrednosti za predvideno sedem letno uporabo potrošnega materiala, vezanega na uporabo opreme, ki je predmet te pogodbe z veljavnostjo sedem (7) let po primopredaji + 30 dni. Naročnik bo predloženo finančno zavarovanje unovčil v naslednjih primerih:

* če se bo izkazalo, da prodajalec dobave ne opravi v skladu z zahtevami pogodbe ali s specifikacijami;
* če se bo izkazalo, da prodajalec neutemeljeno zvišuje cene;
* če bo naročnik razdrl pogodbo zaradi kršitev ali zamude na strani prodajalca;
* če bo prodajalec kršil zaupnost podatkov.

Brez izročitve ustreznega finančnega zavarovanja (i) za dobro izvedbo pogodbenih obveznosti dobave potrošnega materiala primopredaja ni opravljena.

POSLOVNA SKRIVNOST, TAJNI IN OSEBNI PODATKI

13. člen

Pogodbeni stranki ugotavljata:

1) Pogodbeni stranki ugotavljata:

- da so vsi dokumenti v zvezi z oddajo javnega naročila po pravnomočnosti odločitve o oddaji javnega naročila javni, če ne vsebujejo poslovnih skrivnosti, tajnih in osebnih podatkov,

- da se za poslovno skrivnost ne morejo določiti podatki, ki so po zakonu javni ali podatki o kršitvi zakona ali dobrih poslovnih običajev,

- da veljavni predpisi s področja javnega naročanja izrecno določajo, kateri so javni podatki,

- da je naročnik dolžan kot poslovno skrivnost varovati le dokumente/podatke, ki mu jih prodajalec predloži in kot take označi ter od takrat, ko se s to lastnostjo dokumenta/podatka seznani ter

- da tajne in osebne podatke določajo veljavni predpisi.

2) Pogodbeni stranki se zavežeta uporabljati in varovati vse pri izvajanju te pogodbe pridobljene poslovne skrivnosti ter tajne podatke v skladu z veljavnimi predpisi. Zaveza velja tudi za vse pri pogodbenih strankah zaposlene, vključene v izvajanje te pogodbe.

3) Pogodbeni stranki se zavežeta uporabljati in varovati vse pri izvajanju te pogodbe pridobljene osebne in/ali občutljive osebne podatke v skladu z veljavnimi predpisi o varovanju osebnih in/ali občutljivih osebnih podatkov.

4) Prodajalec se zaveže izvajati in zagotavljati varovanje osebnih podatkov in/ali občutljivih osebnih podatkov, pridobljenih v okviru te pogodbe, najmanj na enak način, s postopki in ukrepi, kot jih izvaja in zagotavlja naročnik in s podpisom te pogodbe potrjuje seznanjenost z njimi. Prodajalec se s podpisom te pogodbe zavezuje, da bo seznanil vse zaposlene, vključene v izvajanje te pogodbe, z načini, postopki in ukrepi naročnika za varovanje osebnih in/ali občutljivih osebnih podatkov.

5) Pogodbeni stranki za evidence dejavnosti obdelave, ki jih vodita v zvezi z aktivnostmi po tej pogodbi, pripravita ustrezne evidence dejavnosti obdelave ter izvajata vse postopke v skladu z določili veljavnega Zakona o varstvu osebnih podatkov ter Splošne uredbe EU o varstvu podatkov. O obdelavi osebnih in/ali občutljivih osebnih podatkov bosta pogodbeni stranki sklenili poseben dogovor.

6) Prodajalec mora naročnika takoj obvestiti o vsakem disciplinskem in/ali drugem postopku zaradi kršitev obveznosti, ki ga je zoper zaposlenega sprožil v zvezi z izvajanjem del iz te pogodbe in/ali obveznosti iz tega člena.

7) Obveznost varovanja poslovnih skrivnosti, tajnih in osebnih podatkov, se nanaša tako na čas izvrševanja pogodbe, kot tudi na čas po tem.

SPREMEMBE

14.člen

1) Za vse pravice in obveznosti, ki izhajajo iz pogodbenega razmerja in niso posebej določene s to pogodbo, veljajo razpisni pogoji naročnika in ponudba prodajalca.

2) O spremembah elementov te pogodbe, katerih vsebine ni bilo možno opredeliti pred podpisom te pogodbe, se dogovorita naročnik in prodajalec sporazumno tako, da sprejmeta aneks k tej pogodbi.

15.člen

1) V kolikor izvajalec izgubi zastopstvo za vzdrževanje medicinske opreme oziroma spremeni dejavnost in/ali se podjetje statusno preoblikuje, lahko naročnik sklene aneks pod pogojem, da dosedanji/novi izvajalec:

• dostavi vsa ustrezna dokazila, ki bodo izkazovala spremembe;

• izpolnjuje vse zahteve iz razpisne dokumentacije;

• dostavi vsa potrebna dokazila iz razpisne dokumentacije;

• ne obstajajo razlogi za izključitev, katere se preveri v uradnih evidencah.

KONČNA DOLOČBA

16. člen

1) Naročnik in prodajalec si bosta prizadevala, da bo izvrševanje pogodbe potekalo v smislu dobrega sodelovanja in spoštovanja določil pogodbe.

2) O vseh nastalih problemih se bosta sproti pisno obveščala in morebitna sporna vprašanja reševala v smislu razumevanja in spoštovanja dobrih poslovnih običajev.

3) V primeru sporov iz te pogodbe odloča stvarno pristojno sodišče v Novi Gorici, ki odloča po slovenskem pravu.

17. člen

1) Pogodbeni stranki lahko pogodbo enostransko razvežeta zaradi neizpolnjevanja pogodbenih določil kot je to navedeno v pogodbi, zaradi česar oškodovalec odgovarja oškodovancu za povzročeno škodo.

2) V primeru razveze pogodbe uredita stranki medsebojna razmerja z uporabo veljavne zakonodaje in dobrih poslovnih običajev.

18. člen

1) Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: pridobitev posla ali  za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku je nična.

19. člen

1) Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani prodajalca ali podizvajalca ali

- če bo naročnik seznanjen, da je pristojni državni organ pri prodajalcu ali podizvajalcu v času izvajanja pogodbe ugotovil najmanj dve kršitvi v zvezi s:

o plačilom za delo,

o delovnim časom,

o počitki,

- opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če prodajalec nastopa s podizvajalcem pa tudi, če zaradi ugotovljene kršitve pri podizvajalcu prodajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

2) V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

3) Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

20.člen

1) Ta pogodba stopi v veljavo z dnem, ko jo podpišeta obe pogodbeni stranki in ko prodajalec predloži zahtevano finančno zavarovanje za dobro izvedbo pogodbenih obveznosti.

2) Pogodba je sklenjena v dveh (2) izvodih, od katerih prejme naročnik en (1) in prodajalec en (1) izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | 7 let po uspešno opravljeni primopredaji. |
| **Predčasna odpoved pogodbe** |  |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti.
 | Ad 1) Z dnem unovčenja finančnega zavarovanja. |
| 1. Neutemeljena zavrnitev naročila s strani prodajalca, odstopanje od naročenega načina izvedbe ali nekvalitetno oziroma nepravilno opravljena storitev.
 | Ad 2, 3, 4, 5) Z dnem, ko prodajalec prejme obvestilo o odpovedi pogodbe, če popolnoma ne sanira razlogov za odpoved v petih delovnih dneh po prejemu odpovedi. |
| 1. Zamuda prodajalca ali napake pri izvedbi, ki bistveno zmanjšajo pomen posla.
 |
| 1. Dosežek maksimalne višine pogodbene kazni.
 |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani prodajalca pogodbe o izvedbi javnega naročila ali njegovega podizvajalca.
 |
| 1. V primeru, da je oziroma se pričakuje, da bo naročnik bistveno prekoračil predvidene količine potrošnega materiala, kot jih je navedel v dokumentaciji javnega naročila. Pogodbeni stranki v temu primeru skleneta Dogovor o sporazumni prekinitvi okvirnega sporazuma / pogodbe ali aneks, po katerem prodajalec zagotavlja dobavo blaga do pričetka veljavnosti pogodbe/okvirnega sporazuma novega javnega naročila.
 | Ad 6) Z dnem pričetka veljavnosti pogodbe/okvirnega sporazuma novega javnega naročila. |

|  |  |
| --- | --- |
| **PRILOGE POGODBE** |  |
|  | Specifikacije |
|  | Garancijski dokumenti (Finančno zavarovanje, ki ga v originalu hrani naročnik) |

|  |  |  |
| --- | --- | --- |
| **Prodajalec** |  | **Naročnik** |
|       |  | Splošna bolnišnica "dr. Franca Derganca" Nova GoricaUlica padlih borcev 13A5290 Šempeter pri Gorici |

|  |  |  |  |
| --- | --- | --- | --- |
| **KRAJ** | **DATUM** | **KRAJ** | **DATUM** |
|       |       | Šempeter pri Gorici |       |
| **PODPISNIK** | **PODPIS** | **PODPISNIK** | **PODPIS** |
|       |  | DIREKTOR ZAVODADimitrij Klančič,dr.med., spec.int.med. |  |

(i) Ustrezno finančno zavarovanje je finančno zavarovanje, ki ustreza zahtevam iz razpisne dokumentacije in pogodbe ter je **pravilno časovno in zneskovno opredeljeno**

1. [↑](#footnote-ref-1)